ગાંગુલીની કેપ્ટનશિપમાં આવો જ કોઈ ખેલાડી સૌથી આગળ આવ્યો હોય તે હતો મહેન્દ્ર સિંહ ધોની. ધોનીમાં ગાંગુલીએ સેહવાગ જેવી જ મેચ વિનર પ્રતિભા દેખાતી હતી. શરૂઆતનાં મુકાબલામાં ધોની ફ્લોપ રહ્યો હતો પરંતુ ગાંગુલીને આશા હતી કે ધોની નવું કરશે. પાકિસ્તાન સામેની મેચમાં ગાંગુલીઓ ધોનીને ત્રીજા નંબરે ઉતારવાનો ફેંસલો કર્યો. ધોનીએ તે મેચમાં વિસ્ફોટક સદી ફટકારીને ગાંગુલીને સાચો ઠેરવ્યો હતો. જે પછી ધોનીએ બેટિંગ અને કેપ્ટનશિપમાં અનેક કીર્તિમાન સ્થાપ્યા. ગાંગુલીએ નિવૃત્તિ લીધાને ૧૦ વર્ષ થઈ ગયા છે પરંતુ આજે પણ ક્રિકેટને મિસ કરે છે. તેણે કહ્યુ કે ફાસ્ટ બોલરને કવર ડ્રાઇવ મારવાની ખુશી અલગ જ હતી.